
Извештај са састанка МК РКСЦС

Састанак МК РКС ЦС је одржан 12.септембра 2020.године са почетком у 11 и 30 часова  у просторијама СББ хале ”Језеро” у Крагујевцу ул.Града Сирена 15 са следећим дневним редом: евиденција присутности клубова, усвајање календара такмичења, извлачење парова и одређивање група као и упознавање клубова са мерама које се спроводе на утакмицама у околностима проузрованим вирусом ЦОВИД 19. 

Састанку су присуствовала 35 представника клубова, који су подељени у 2 групе због мера ЦОВИД19, тако да се прво говорило о такмичењу девојчица а након тога о такмичењу дечака.. На састанку су одређене групе, извршено жребање у оквиру група за све МК категорије такмичења у мушкој и женској конкуренцији (извлачење парова за квалификације за јуниорску и кадетску лигу Србије и јединствену лигу Србије за кадеткиње )

Одређени су почетци квалификација за јуниоре, кадете и кадеткиње. За ЈЛС квалификације су планиране, полуфиналне утакмице за викенд 26/27 септембар а финалне за викенд 03/04 октобар. 

  За КЛС квалификације су планиране полуфиналне утакмице за викенд 26/27 септембар а финалне за викенд 03/04 октобар.

Квалификације за ЖКЛС су планиране да се заврше до 01.октобра.

Квалификације за Међурегионалне лиге  јуниоре, кадети и пионире се неће играти  већ  се клубови директно квалификују а чекају се пријаве из РКМРКС и РКСЗС.

Почетак МК регионалних РКСЦС лига (јуниори, кадети, пионири, млађи пионири,мини баскет У 10, јуниорке, пионирке и млађе пионирке и мини баскет девојчице) је предвиђен за крај октобра. Млађи пионири У 12 и мини баскет У 10 су предвиђени турнири уколико мере владе буду дозвољавале окупљање већег броја деце.

На састанку је донета одлука да утакмице у категорији млађих пионира У 13 суде двојица судија (без делегата) и двојица помоћних судија. Утакмице млађих пионира У 12 суди један судија (без делегата) и двојица помоћних. Мини баскет утакмице суди један судија и један помоћни судија (уколико се клубови договоре тренери могу обављати функције судије и помоћног судије). Евидентиран је проблем са ПЦР тестирањем, јер клубови нису у могућности да испоштују финансијски тестирање.
Крагујевац                                                        Комесар МК и МРЛ такмичења Глишовић Никола                                                                            

